**Saistošie noteikumi Nr.\_\_\_\_\_\_\_\_\_\_\_**

**Par Ķekavas novada pašvaldības līdzfinansējuma piešķiršanu**

**dzīvojamo māju pieslēgšanai centralizētajai ūdensapgādes sistēmai vai centralizētajai kanalizācijas sistēmai**

**Apstiprināti**

ar Ķekavas novada domes

2023.gada \_\_.\_\_\_\_\_\_\_\_sēdes

lēmumu Nr. \_\_\_. (protokols Nr. \_\_\_.)

*Izdoti saskaņā ar*

*Pašvaldību likuma 44.panta otro daļu,*

*Ūdenssaimniecības pakalpojumu likuma 6.panta sesto daļu*

**I. Vispārīgie jautājumi**

1. Saistošie noteikumi (turpmāk – noteikumi) nosaka kārtību, kādā Ķekavas novada pašvaldība (turpmāk – pašvaldība) piešķir līdzfinansējumu juridiskai vai fiziskai personai dzīvojamās mājas pieslēgšanai centralizētajai ūdensapgādes vai kanalizācijas sistēmai, kā arī līdzfinansējuma saņemšanas un izlietošanas kārtību.

2. Ar pieslēgumu noteikumu izpratnē saprot ūdensapgādes vai sadzīves kanalizācijas tīkla daļu no ūdenssaimniecības pakalpojumu sniedzēja centralizētās ūdensapgādes sistēmas vai kanalizācijas sistēmas līdz privātpersonas īpašumā esošai ūdensapgādes sistēmas vai kanalizācijas sistēmas pieslēguma vietai.

3. Līdzfinansējumu prioritāri piešķir dzīvojamās mājas pieslēgšanai centralizētajai kanalizācijas sistēmai, ja gar attiecīgo nekustamo īpašumu jau ir izbūvēta centralizētā ūdensapgādes un kanalizācijas sistēmai.

**II. Līdzfinansējuma piešķiršanas vispārīgā kārtība**

4. Līdzfinansējumu piešķir pieslēguma izbūvei, ja ir izpildītas šādas prasības:

4.1. nekustamais īpašums atrodas Ķekavas novadā un tā sastāvā ir Kadastra informācijas sistēmā reģistrēta dzīvojamā māja;

4.2. pa ceļu gar šo nekustamo īpašumu jau ir izbūvēts centralizētās ūdensapgādes vai kanalizācijas tīkli;

4.3. pieslēguma izbūve neietver ēkas iekšējās ūdensapgādes vai sadzīves kanalizācijas sistēmas izbūvi.

5. Pieslēguma kopējās izmaksās ietver izdevumus par šādiem darbiem:

5.1. projektēšanu, ja tāda nepieciešama,

5.2. būvdarbiem,

5.3. izbūvēto komunikāciju inženiertehnisko uzmērījumu veikšanai un reģistrācijai Ķekavas novada pašvaldības augstas detalizācijas topogrāfiskās informācijas datu bāzē.

6. Līdzfinansējumu piešķir:

6.1. fiziskai personai, kurai zemesgrāmatā ir nostiprinātas īpašuma tiesības uz noteikumu 4.punkta prasībām atbilstošu nekustamo īpašumu un tās dzīvesvieta kārtējā gada 1. janvārī plkst. 0:00 bija deklarēta Ķekavas novada administratīvajā teritorijā.

6.2. juridiskai personai, kura uz pārvaldīšanas līguma pamata apsaimnieko un pārvalda noteikumu 4.punkta prasībām atbilstošu daudzdzīvokļu dzīvojamo māju, ja tai ar daudzdzīvokļu dzīvojamās mājas dzīvokļu īpašnieku kopsapulces lēmumu ir piešķirtas tiesības vai uzdots pienākums nodrošināt pieslēguma izbūvi šai daudzdzīvokļu dzīvojamajai mājai.

7. Prioritārās fizisko personu grupas līdzfinansējuma saņemšanai ir noteiktas šādas personu grupas, kas atbilst vismaz vienam no šādiem kritērijiem:

7.1. personai ir piešķirts trūcīgas personas statuss;

7.2. personai ir piešķirts maznodrošinātas personas statuss;

7.3. personai ir 3 (trīs) vai vairāki bērni līdz 18 gadu vecumam (līdz 24 gadu vecumam (neieskaitot), kamēr viņš turpina iegūt vispārējo, profesionālo, augstāko vai speciālo izglītību) un vismaz 3 bērnu deklarētā dzīvesvieta ir Ķekavas novada administratīvajā teritorijā;

7.4. persona ar invaliditāti vai kuras aprūpē ir persona ar invaliditāti;

7.5. politiski represēta persona;

7.6. Černobiļas atomelektrostacijas avārijas seku likvidēšanas dalībnieks;

7.7. Afganistānas kara dalībnieks;

7.8. Nacionālās pretošanās kustības dalībnieks;

7.9. pensionārs;

7.10. personai ir viens un vairāki bērni līdz 18 gadu vecumam (līdz 24 gadu vecumam (neieskaitot), kamēr viņš turpina iegūt vispārējo, profesionālo, augstāko vai speciālo izglītību) un kura (-u) deklarētā dzīvesvieta ir tajā pašā nekustamajā īpašumā, kuram tiek paredzēta pieslēguma izbūve.

8. Fiziskai personai, neatkarīgi no tās atbilstības noteikumu 6. un 7.punktos izvirzītajām prasībām, līdzfinansējumu nepiešķir, ja:

8.1. fiziskai personai piederošajā nekustamajā īpašumā Ķekavas novadā normatīvajos aktos noteiktajā kārtībā konstatēti būvniecības noteikumu pārkāpumi;

8.2. fiziskai personai ir parādi Ķekavas novada pašvaldības kapitālsabiedrībai – sabiedrībai ar ierobežotu atbildību “Ķekavas nami”, sabiedrībai ar ierobežotu atbildību “Baložu komunālā saimniecība” vai sabiedrībai ar ierobežotu atbildību “BŪKS” (turpmāk tekstā kopā vai atsevišķi – pašvaldības kapitālsabiedrība).

**III. Līdzfinansējuma apmērs**

9. Līdzfinansējumu piešķir 100% apmērā no pieslēguma kopējām izmaksām (noteikumu 5.punkts), bet ne vairāk kā 2500,00 EUR par viena nekustamā īpašuma (savrupmāja vai dvīņu māja) pieslēgumu centralizētajai ūdensapgādes un kanalizācijas sistēmai. Līdzfinansējums pieslēguma izveidošanai vienam īpašumam tiek piešķirts tikai vienu reizi.

10. Noteikumu 9.punktā noteikto līdzfinansējuma apmēra ierobežojumu 2500,00 EUR var palielināt līdz 5000,00 EUR, gadījumā, ja pieslēguma centralizētajai ūdensapgādes vai kanalizācijas sistēmai izbūves rezultātā to varēs izmantot vēl ne mazāk kā divi noteikumu 4.punkta prasībām atbilstoši nekustamie īpašumi, neskaitot līdzfinansējumu saņēmušās privātpersonas nekustamo īpašumu, vai, ja tiek pieslēgta daudzdzīvokļu dzīvojamā māja ar vismaz trīs vai vairāk dzīvokļiem.

11. Ja nekustamais īpašums pieder privātpersonai uz kopīpašuma tiesību pamata, līdzfinansējuma apmēru aprēķina proporcionāli zemesgrāmatā nostiprināto īpašumā esošo domājamo daļu skaitam no pieslēguma kopējām izmaksām (noteikumu 5. un 12.punkts).

12. Līdzfinansējuma apmēru nosaka, pamatojoties uz pašvaldības kapitālsabiedrības izstrādātu tāmi katram nekustamajam īpašumam.

**IV. Pieteikšanās kārtība**

13. Līdzfinansējumu piešķir pieslēgumu centralizētajai ūdensapgādes vai kanalizācijas sistēmai izbūvei kārtējā kalendārajā gadā Ķekavas novada pašvaldības budžetā paredzēto finanšu līdzekļu ietvaros.

14. Paziņojumu par līdzfinansējuma pieejamību dzīvojamo māju pieslēgšanai centralizētajai ūdensapgādes vai kanalizācijas sistēmai pašvaldība publicē Ķekavas novada pašvaldības bezmaksas informatīvajā izdevumā „Ķekavas Novads”, Ķekavas novada pašvaldības interneta mājas lapā www.kekavasnovads.lv un pašvaldības kapitālsabiedrības interneta mājas lapās [www.kekavasnami.lv](http://www.kekavasnami.lv), [www.sia-bks.lv](http://www.sia-bks.lv) un [www.siabuks.lv](http://www.siabuks.lv) . Paziņojumā norāda:

14.1. Ķekavas novada pašvaldības līdzfinansējuma apmēru,

14.2. pieteikumu iesniegšanas termiņu – 60 (sešdesmit) dienas no publicēšanas brīža.

15. Lai pieteiktos līdzfinansējuma saņemšanai, privātpersona paziņojumā norādītajā termiņā pašvaldībā iesniedz:

15.1. pieteikumu (pieteikuma forma – noteikumu pielikums);

15.2. dokumenta kopiju, kas apliecina privātpersonas vai viņas ģimenes locekļu atbilstību noteikumu 7.4. – 7.8.apakšpunktos norādītajai kategorijai.

15.3. zemes robežu plānu, kurā ir atzīmētas esošās ūdensapgādes vai kanalizācijas sistēmas (krājtvertnes) un vēlamā pieslēguma centralizētajai ūdensapgādes vai kanalizācijas sistēmai atrašanās vieta.

**V. Pieteikumu izskatīšanas un lēmumu pieņemšanas kārtība**

16. Visus paziņojumā norādītajā termiņā iesniegtos pieteikumus izskata Ķekavas novada pašvaldības Licencēšanas komisija (turpmāk tekstā – komisija).

17. Komisija izskata pieteikumus to iesniegšanas secībā. Par iesniegšanas brīdi uzskatāma pieteikuma reģistrācija Ķekavas novada pašvaldībā.

18. Komisija attiecībā uz katru pieteikumu pārbauda:

18.1. vai līdzfinansējumu pieprasa noteikumu 4.punktā paredzētajam mērķim;

18.2. vai privātpersona ir tiesīga pieprasīt un saņemt līdzfinansējumu saskaņā ar noteikumu 6.punktu;

18.3. vai par tiesīgu saņemt līdzfinansējumu atzītā privātpersona atbilst noteikumu 7.punkta apakšpunktos norādītajiem kritērijiem;

18.4. vai par tiesīgu saņemt līdzfinansējumu atzītajai privātpersonai nav noteikumu 7.punktā noteiktu šķēršļu līdzfinansējuma saņemšanai.

19. Pēc noteikumu 18.punktā atrunātās pārbaudes veikšanas, komisija:

19.1. izslēdz no tālākas vērtēšanas pieteikumus, kuri neatbilst kaut vienai noteikumu 18.punkta apakšpunkta prasībai;

19.2. pieprasa pašvaldības kapitālsabiedrībai iesniegt komisijai tāmes, kas satur noteikumu 5.punktā norādītos izdevumus pieslēguma centralizētajai ūdensapgādes vai kanalizācijas sistēmai izbūvei tiem nekustamajiem īpašumiem, pieteikumi, par kuriem atbilst visām noteikumu 18.punkta apakšpunktu prasībām.

20. Pēc noteikumu 19.punkta kārtībā pieprasīto tāmju saņemšanas, komisija aprēķina līdzfinansējuma apmēru un pieņem lēmumu par finansējuma piešķiršanu, atbilstoši komisijas nolikumā noteiktajam par:

20.1. līdzfinansējuma piešķiršanu tām privātpersonām, kuru pieteikums atbilst noteikumu 18.punkta prasībām, atbilstoši Ķekavas novada pašvaldības budžetā paredzēto finanšu līdzekļu apjomam (noteikumu 13.punkts);

20.2. atteikumu piešķirt līdzfinansējumu tām privātpersonām, kuru pieteikums neatbilst kaut vienai noteikumu 18.punkta prasībai;

20.3. tiesību piešķiršanu saņemt līdzfinansējumu citā pieteikšanās periodā (noteikumu 14.punkts) prioritārā kārtībā, ja pieteikums atbilst noteikumu 18.punkta prasībām, bet ir pārsniegts Ķekavas novada pašvaldības budžetā paredzēto finanšu līdzekļu apjoms (noteikumu 13.punkts).

**VI. Līdzfinansējuma izmaksāšanas kārtība**

21. Pēc lēmuma pieņemšanas par līdzfinansējuma piešķiršanu, Ķekavas novada pašvaldība, privātpersona un pašvaldības kapitālsabiedrība slēdz trīspusēju līgumu par līdzfinansējuma piešķiršanas un izlietošanas kārtību.

22. Privātpersonai ne vēlāk kā 10 (desmit) darba dienu laikā no uzaicinājuma saņemšanas dienas ir jānoslēdz noteikumu 21.punktā minētais līgums. Ķekavas novada pašvaldības vārdā līgumu slēdz pašvaldības izpilddirektors.

23. Privātpersonai pēc būvdarbu pabeigšanas jānoslēdz pakalpojuma līgums ar pašvaldības kapitālsabiedrību par ūdensapgādes vai kanalizācijas pakalpojumu izmantošanu pēc pieslēguma centralizētajai ūdensapgādes vai kanalizācijas sistēmai izbūves.

24. Ķekavas novada pašvaldība pārskaita privātpersonai piešķirto līdzfinansējumu pašvaldības kapitālsabiedrībai noteikumu 21. punktā minētajā līgumā atrunātajā kārtībā.

**VII. Komisijas lēmuma pārsūdzēšanas un atcelšanas kārtība**

25. Komisijas lēmumu var apstrīdēt Ķekavas novada pašvaldības nolikumā paredzētajā kārtībā, savukārt Ķekavas novada pašvaldības nolikumā paredzētajā kārtībā pieņemto lēmumu var pārsūdzēt Administratīvajā rajona tiesā saskaņā ar Administratīvā procesa likumu.

26. Komisija var atcelt tās iepriekš pieņemto lēmumu pēc pašas iniciatīvas, ja privātpersona:

26.1. nav noslēgusi noteikumu 21.punktā minēto līgumu noteikumu 22.punktā noteiktā termiņā;

26.2. nav noslēgusi līgumu ar pašvaldības kapitālsabiedrību (noteikumu 23.punkts);

26.3. ir atteikusies no pieslēguma centralizētajai ūdensapgādes vai kanalizācijas sistēmai izbūves, iesniedzot Ķekavas novada pašvaldībā atbilstošu iesniegumu.

**VIII. Noslēguma jautājums**

27. Ar šo noteikumu spēkā stāšanos spēku zaudē:

27.1. Ķekavas novada pašvaldības 2017.gada 21.decembra saistošie noteikumi Nr.15/2017 “Par Ķekavas novada pašvaldības līdzfinansējuma piešķiršanu dzīvojamo māju pieslēgšanai centralizētās ūdensapgādes sistēmai vai centralizētās kanalizācijas sistēmai”;

27.2. Baldones novada pašvaldības 2021.gada 26.janvāra saistošie noteikumi Nr.1 “Par Baldones novada pašvaldības līdzfinansējuma piešķiršanu dzīvojamo māju pieslēgšanai centralizētās ūdensapgādes sistēmai un centralizētās kanalizācijas sistēmai”.

Domes priekšsēdētājs (PARAKSTS\*) Juris Žilko

**Pielikums**

Ķekavas novada pašvaldības

2022.gada 2.februāra

saistošajiem noteikumiem Nr.3/2022

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(personas kods)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(deklarētā dzīvesvieta, adrese korespondencei, pasta indekss)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (kontakttālrunis)

**ĶEKAVAS NOVADA PAŠVALDĪBAI**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (datums)

**PIETEIKUMS**

**PAR ĶEKAVAS NOVADA PAŠVALDĪBAS LĪDZFINANSĒJUMA PIEŠĶIRŠANU DZĪVOJAMĀS MĀJAS PIESLĒGŠANAI PIE CENTRALIZĒTĀS ŪDENSAPGĀDES SISTĒMAS VAI CENTRALIZĒTĀS KANALIZĀCIJAS SISTĒMAS**

**Lūdzu līdzfinansēt kanalizācijas vai ūdensapgādes (*vajadzīgo pasvītrot*) pieslēguma izbūvi pašvaldības kapitālsabiedrības maģistrālajiem tīkliem man piederošajā nekustamajā īpašumā, kurš**

1) atrodas Ķekavas novada,

|  |
| --- |
|   |
| *(adrese, kadastra numurs)* |

2) sastāv no zemesgabala \_\_\_\_\_\_ ha platībā ar kadastra apzīmējumu \_\_\_\_\_\_\_\_\_\_\_\_\_\_\_\_\_\_\_\_\_\_\_ un dzīvojamās mājas (viendzīvokļa vai daudzdzīvokļu (nevajadzīgo svītrot)) ar kadastra apzīmējumu \_\_\_\_\_\_\_\_\_\_\_\_\_\_\_\_\_\_ (ja attiecināms).

**Apliecinu, ka mana dzīvesvieta kārtējā gada 1. janvārī plkst. 0:00 bija deklarēta Ķekavas novada administratīvajā teritorijā.**

**Līdzfinansējuma piešķiršanas pamats** (*vajadzīgo atzīmēt ar X*):

|  |  |  |  |  |
| --- | --- | --- | --- | --- |
|  | es |   |   |   |
|   |   | *Vārds, uzvārds*  |  *Personas kods*  |  *Deklarētā dzīvesvieta*  |
|  | mans laulātais |   |   |   |
|  | mans pirmās pakāpes radinieks1 |   |   |   |
|  | mans otrās pakāpes radinieks2 |   |   |   |
|  | aizbildnis |   |   |   |
|  | aizgādnis |   |   |   |
|  | aizbildnībā esošā persona |   |   |   |
|  | aizgādnībā esošā persona |   |   |   |

**Līdzfinansējuma piešķiršanas prioritātes kritērijs** (*vajadzīgo atzīmēt ar X*):

|  |  |  |
| --- | --- | --- |
|  | trūcīgā persona | *lēmuma datums, numurs* |
|  | maznodrošinātā persona | *lēmuma datums, numurs* |
|  | 3 (trīs) vai vairāk nepilngadīgi bērni vecumā līdz 18 gadiem, ar nosacījumu, ka vismaz 3 nepilngadīgo bērnu deklarētā dzīvesvieta ir Ķekavas novada administratīvajā teritorijā | *katra bērna vārds, uzvārds, personas kods, deklarētā dzīvesvieta* |
|  | persona ar invaliditāti, vai bērns invalīds | *dokumenta nosaukums, derīguma termiņš un piešķiršanas pamats* |
|  |  politiski represēta persona  | *dokumenta nosaukums, derīguma termiņš un piešķiršanas pamats* |
|  | Černobiļas atomelektrostacijas avārijas seku likvidēšanas dalībnieks | *dokumenta nosaukums, derīguma termiņš un piešķiršanas pamats* |
|  | Afganistānas kara dalībnieks | *dokumenta nosaukums, derīguma termiņš un piešķiršanas pamats* |
|  | Nacionālās pretošanās kustības dalībnieks | *dokumenta nosaukums, derīguma termiņš un piešķiršanas pamats* |
|  | vientuļais pensionārs | *dokumenta nosaukums, derīguma termiņš un piešķiršanas pamats;lēmuma datums, numurs* |
|  | apgādībā ir bērns (-i) līdz 18 gadu vecumam, kura (-u) deklarētā dzīvesvieta ir tajā pašā nekustamajā īpašumā, kuram tiek paredzēta pieslēguma izbūve | *katra bērna vārds, uzvārds, personas kods, deklarētā dzīvesvieta* |
|  |  pensionārs  | *dokumenta nosaukums, derīguma termiņš un piešķiršanas pamats* |

**Papildus informēju, ka man ir / nav (nevajadzīgo svītrot) noslēgts līgums ar pašvaldības kapitālsabiedrību par ūdensapgādes pakalpojumu sniegšanu.**

**Iesniegumam pievienoju šādus dokumentus** (*vajadzīgo atzīmēt ar X*):

 zemes robežu plāns, kurā ir atzīmēta esošās kanalizācijas sistēmas (krājtvertnes) un ūdensapgādes sistēmas atrašanās vieta un vēlamā pieslēguma vieta;

 invalīda apliecības kopija;

 politiski represētās personas apliecības kopija;

 Černobiļas AES avārijas seku likvidatora apliecības kopija;

 Afganistānas kara dalībnieka apliecības kopija;

 Nacionālās pretošanās kustības dalībnieka apliecības kopija;

 pensionāra apliecības kopija;

 citi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

.

Parakstot šo iesniegumu, apliecinu, ka, esmu informēts/-ta, ka Ķekavas novada pašvaldība apstrādā manus personas datus informācijas sistēmās, datu bāzēs, saglabā manus personas datus, kā arī piekļūst tiem, lai iegūtu pārbaudei nepieciešamo informāciju. Papildus apliecinu, ka sniedzu tikai un vienīgi patiesu un faktiskajai situācijai atbilstošu informāciju.

Iesniedzēja paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 vecāki, bērni
2 brāļi, māsas, vecvecāki, mazbērni.

Domes priekšsēdētājs (PARAKSTS\*) Juris Žilko

|  |
| --- |
| **Ķekavas novada pašvaldības 2023.gada \_\_ saistošo noteikumu Nr.\_\_/2023****“Par Ķekavas novada pašvaldības līdzfinansējuma piešķiršanu** **dzīvojamo māju pieslēgšanai centralizētajai ūdensapgādes sistēmai vai centralizētajai kanalizācijas sistēmai”** **Paskaidrojuma raksts** |

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums  | Saistošo noteikumu mērķis ir noteikt kārtību, kādā Ķekavas novada pašvaldība piešķir līdzfinansējumu juridiskai vai fiziskai personai dzīvojamās mājas pieslēgšanai centralizētajai ūdensapgādes vai kanalizācijas sistēmai, kā arī līdzfinansējuma saņemšanas un izlietošanas kārtību.Pašvaldības pilnvarojums izstrādāt saistošos noteikumus izriet no Ūdenssaimniecības pakalpojumu likuma 6.panta sestās daļas, kas noteic, ka vietējās pašvaldības dome var izdot saistošos noteikumus par līdzfinansējumu nekustamā īpašuma pieslēgšanai centralizētajai ūdensapgādes sistēmai vai centralizētajai kanalizācijas sistēmai, nosakot līdzfinansējuma apmēru un tā saņemšanas nosacījumus. |
| 2. Fiskālā ietekme uz pašvaldības budžetu | Fiskālā ietekme uz pašvaldības budžetu ir saskaņā ar ikgadējā pašvaldības budžetā paredzēto finansējuma apmēru.Piešķirot līdzfinansējumu dzīvojamo māju pieslēgšanai centralizētajai ūdensapgādes vai kanalizācijas sistēmai pašvaldība palielina centralizēto tīklu apkalpojošo kapitālsabiedrību klientu skaitu, kas palielina kapitālsabiedrības ienākumus, kurus tā var, saskaņojot ar kapitāla daļu turētāju, ieguldīt tīklu attīstībā un uzturēšanā.Jauni resursi sakarā ar jaunu institūciju vai darba vietu veidošanu un esošo institūciju kompetences paplašināšanu lai nodrošinātu šo noteikumu izpildi, netiek paredzēti.  |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālā ietekme - tiesiskais regulējums ir vērsts uz pieslēgšanās centralizētajiem kanalizācijas vai ūdensvadam veicināšanu. Noteikumu tiesiskais regulējums radīs labvēlīgus apstākļus iedzīvotājiem.Ietekme uz vidi, iedzīvotāju veselību – līdzfinansējuma piešķiršanas kārtība ir noteikta, lai aizsargātu vidi un cilvēku veselību, novēršot vai mazinot apkārtējās vides un augsnes piesārņošanu. Ietekme uz uzņēmējdarbības vidi un konkurenci - pašvaldības teritorijā ar saistošajiem noteikumiem, iespējams, tiks uzlabota ūdenssaimniecības pakalpojuma sniegšanas kvalitāte, atbilstoši spēkā esošo normatīvo aktu prasībām, nekropļojot konkurenci. |
| 4. Ietekme uz administratīvajām procedūrām un to izmaksām | Privātpersonas jautājumos par saistošo noteikumu piemērošanu var vērsties Ķekavas novada pašvaldībā. Ķekavas novada pašvaldībā saņemtie privātpersonu iesniegtie pieteikumi ar pielikumiem, tiek novirzīti Ķekavas novada pašvaldības Licencēšanas komisijai izskatīšanai un lēmuma pieņemšanai par līdzfinansējuma piešķiršanu vai atteikumu piešķirt līdzfinansējumu.Ķekavas novada Licencēšanas komisija savas kompetences ietvaros koordinē līdzfinansējuma piešķiršanas procesu.  |
| 5. Ietekme uz pašvaldības funkcijām un cilvēkresursiem | Pašvaldību likuma 4.panta pirmās daļas 1.punktā ir noteikts, ka pašvaldības funkcija ir organizēt iedzīvotājiem ūdenssaimniecības, siltumapgādes un sadzīves atkritumu apsaimniekošanas pakalpojumus neatkarīgi no tā, kā īpašumā atrodas dzīvojamais fonds.Saistošo noteikumu izpildes nodrošināšanai nav nepieciešams veidot jaunas pašvaldības institūcijas, darba vietas vai paplašināt esošo institūciju kompetenci. |
| 6.Informācija par izpildes nodrošināšanu | Saistošo noteikumu izpildei nav nepieciešams veidot jaunas institūcijas un/vai jaunas darba vietas.  |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Pašvaldības izraudzītie līdzekļi ir leģitīmi un rīcība ir atbilstoša augstākstāvošiem normatīviem aktiem. |
| 8. Izstrādes gaitā veiktās konsultācijas ar privātpersonām un institūcijām | Izstrādes gaitā notika konsultācijas ar Ķekavas novada pašvaldības īpašumu pārvaldi, Administratīvo pārvaldi, Ķekavas novada pašvaldības kapitālsabiedrībām un Ķekavas novada pašvaldības Licencēšanas komisiju. |

Domes priekšsēdētājs (PARAKSTS\*) Juris Žilko